Hy sê Agri Wes-Kaap wil ook sien dat befondsing vir veiligheid en sekuriteit in die landbousektor beskikbaar gemaak word om 'n veilige omgewing te verseker vir boere en plaaswerkers wat vir die land se voedselsekerheid sorg. Die twee plaasaanvalle in die Wes-Kaap hierdie week onderstreep die landbou se behoefte dat die regering in die veiligheid van die sektor belê.